# Kehittämiskirjaston DIGI-tiimin kokousmuistio

Aika 28.8.2020 klo 13.00 - 14.00

Paikka Teams-etäkokous

Läsnä Ismo Raitanen, verkkopäällikkö (Tampere)

Jarkko Rikkilä, koordinaattori (Tampere)

Juha Hälinen, verkkopalvelusuunnittelija (Jyväskylä)

Mari Vuorinen, informaatikko (Jyväskylä)

~~Pasi Kangas, kirjastopedagogi (Nokia)~~

~~Pasi Mäkelä, kirjastoautonkuljettaja-virkailija (Keuruu)~~

Perttu Rasi, palvelupäällikkö (Tampere)

Salla Hyökki, projektisuunnittelija (Tampere)

Sanna Keralampi, kirjastonhoitaja (Jyväskylä)

Terhi Turkia, koordinaattori (Tampere)

## 1. Kuulumisia

Juha Hälinen kertoi Jyväskylässä ja Keski-kirjastoissa menossa olevista Finna-koulutuksista. Koulutukset ovat onnistuneet hyvin, noin 100 ihmistä ollut linjoilla Teams-sessioissa. Keski-Finnassa myös verkkomaksaminen käytössä testiympäristössä. Finna-avajaiset järjestetään syyskuussa, koronan takia viivästettynä. Englanninkielisiä sivukäännöksiä tehdään.

Ismo Raitanen päivitti Finna-tilanteen myös Tampereen ja PIKI-kirjastojen osalta. Kompastuskivenä on ollut juuri verkkomaksamisen liittäminen. Kunnilla on omat tunnukset paytrailiin verkkomaksamisen osalta. Tampereella asiaa hallinnoivan Monetran kanssa on kuitenkin keskusteluja käyty ja asia etenee varmasti.

## 2. Syksyn tapaamiset ja koulutukset

Jarkko kertasi etäkoulutusten tilanteen syksyllä. Epävarmuutta on ilmassa ja etämuotoa suositaan. Oppimisvierailut tulevat todennäköisesti nyt siirtymään parempaan ajankohtaan, virtuaalisesti mahdollista toteuttaa joitakin. Tiimin kokoontumiset toteutetaan myös etämuodossa, todennäköisesti Teams-alustalla. DIGI-foorumi järjestetään 30.10. etämuodossa.

## 3. Tiimin kokoonpano jatkossa

Keskusteltiin hieman Jyväskylän ja Keski-kirjastojen uusista tiimeistä. Lisäksi meidän DIGI-tiimin tulee muutoksia, kun Pasi Kangas on siirtynyt Nokialta mediakasvatuskoordinaattoriksi Lahden AKE-alueelle. Keskusteltiin siitä, kuka voisi olla Pasin tilalle tuleva digiosaaja Pirkanmaan kirjastojen alueelta. Jarkko laittaa asiaa eteenpäin, on tärkeää, että tiimissä on edustusta myös PIKIstä.

## 4. DIGI-foorumin ohjelma pe 30.10.

Keskusteltiin siitä, mikä olisi hyvä aihepiiri ja teema tulevalle digifoorumille. Yksi keskeinen asia voisi olla maailman pysyvä muutos toimintaympäristössä, esimerkiksi digitaalisten palveluratkaisujen kehittämisen tärkeys. Miten tarjoamme vastaavia, vaihtoehtoisia tai parempia palveluita etänä ja verkkomuodossa? Keväällä tilanne tavallaan yllätti kaikki, nyt osaaminen on parantunut, onko muutosta tapahtunut ajattelussa vai haikaillaanko paluuta vanhaan?

Muita teemoja: Espoon ja Oulun hyvät etäpalveluesimerkit ja innovaatiot, näiden esittely voisi olla mielenkiintoista. Lisäksi voitaisiin ottaa Jyväskylän digipalvelutiimin jäsenten ja työn esittely. Keski-Finnan esittely ja ”koeajo” virtuaalimuodossa olisi myös paikallaan. Ehkä foorumiin mennessä ollaan saatu jo asiakaskokemuksia uuden käyttöliittymän käytöstä?

Lisäksi foorumiin voisi tulla esimerkiksi Keikalla.fi -palvelun tarinan esittelyä. Tähän liittyen olisi kiintoisaa, jos voitaisiin jakaa hyviä käytäntöjä esimerkiksi striimausten ja somessa tehtävien livevetojen toteutuksesta. Millä välinellä? Millä kameroila? Mitä pitää huomioida? Miten markkinoidaan? Jarkko ottaa yhteyttä Ouluun, Espooseen ja vaikkapa Turkuun asian tiimoilta!

Kehittämiskirjasto on käynnistellyt myös yhteistyötä YLEn kanssa. Päivään on kiinnitetty YLEn kehitystuottaja Olli-Pekka Salli puhumaan virtuaaliratkaisuista. Olli-Pekan otsikon työnimi on: Virtuaalitapahtumat, VR-sisällöt ja yleisön osallistaminen YLEn digitaalisissa palveluissa.

Päivässä julkistetaan myös digihankkeen vastavalmistuneet konseptivideot. Tuotoksia esittelee digihankkeen koordinaattori Terhi Turkia sekä videot kuvannut ja editoinut Helena Eslon. Mahdollisesti mukaan otetaan vielä Mika Sihvonen Tampereen yliopistolta puhumaan perusdigitaitojen merkityksestä ja niihin liittyvästä hanketyöstä EU-tasolla. Näillä varmasti saadaan päivä aikaiseksi!

## 5. PiKeBOKSIt

Salla kertoi PiKeBOKSIen tilanteesta. VR-kokemuksista löytyy nyt Teamsista keskustelua, kommentoikaa asiaa sinne - teema liittyy YLE-yhteistyöhön. Digiajokortin osalta 160 suoritusta menee rikki ihan kohta. Lahjoja postitellaan nyt kovasti ympäri PiKe-aluetta, joten asia on selvästi nyt pinnalla. VR-koulutusta on tulossa lokakuussa, juuri tänään 26.8. on avattu nämä sessiot. Finna-opetusvideoita tulossa, niitä liitetään korttisisältöihin. Mari Vuorinen kommentoi tähän, että kaksi lyhyttä videota on tulossa.

## 6. Digihankkeen tilanne

Terhi päivitti digihankkeen tilanteen. Kiitos ensinnäkin Marille Jyväskylään, että olet ottanut koppia videoiden tekemisestä. Videoiden suhteen on kierretty kuvaamassa Helena Eslonin kanssa näitä videoita, jotka kuvaavat digiopastuksen konsepteja. Materiaaleja on tulossa ja verkostokiertue on jo vauhdissa. Digihankkeen tehtävinä ovat henkilöstön digiosaamisen kehittäminen ja verkostomaisen toimitatavan edistäminen. Ensimmäisessä videossa kerrotaan digiopastuksesta kirjastoissa ja toisessa videossa kerrotaan verkostomaisesta työstä. Videot tulevat olemaan 2 - 10 minuuuttia pitkä ja tekstitettyjä suomeksi ja englanniksi.

## 7. Seuraava kokous

Seuraava kokous järjestetään 5.10. klo 09.00 - 11.00 Teamsissa.